เงินบาทเช้านี้เปิด 33.20/22
ธนาคารกรุงศรีอยุธยา รายงาน&nbsp; เงินบาทเช้านี้เปิด 33.20/22 อ่อนค่าจากวานนี้ จับตาปัจจัยการเมืองในประเทศ
19 ก.พ. 2553

ธนาคารกรุงศรีอยุธยา รายงาน  เงินบาทเช้านี้เปิด 33.20/22 อ่อนค่าจากวานนี้ จับตาปัจจัยการเมืองในประเทศ
นักบริหารเงินธนาคารกรุงศรีอยุธยา กล่าวว่า เช้านี้เงินบาทเปิดตลาดที่ระดับ 33.20/22 บาท/ดอลลาร์ และล่าสุดเคลื่อนไหวอยู่ที่ระดับ 33.23/25 บาท/ดอลลาร์ อ่อนค่าอีก เป็นผลจากการที่ดอลลาร์ค่อนข้างแข็งหลังตัวเลขเศรษฐกิจสหรัฐ คือ ธนาคารกลางสหรัฐ (เฟด) สาขาฟิลาเดลเฟียรายงานว่า ดัชนีภาคการผลิตในภูมิภาคแห่งนี้ขยายตัวขึ้นแตะระดับ 17.6 จุดในเดือนก.พ. จากเดือนม.ค.ที่ระดับ 15.2 จุด ออกมาดีกว่าที่ตลาดคาดการณ์
รวมถึงแบงก์ชาติสหรัฐ หรือ FED ประกาศขึ้นอัตราดอกเบี้ยมาตรฐานอีก 0.25% จาก 0.50% เป็น 0.75% เลยมีมุมมองว่าสหรัฐอาจจะมีการเพิ่มดอกเบี้ยในเร็วๆนี้ นอกจากนี้ ตลาดหุ้นดาวโจนส์เมื่อคืนนี้ก็ออกมาดี 
"มองว่าดอลลาร์น่าจะมีแนวโน้มแข็งค่าขึ้นไปอีกสักระยะหนึ่ง ส่วนเงินบาทช่วงนี้มีปัจจัยในประเทศกดดันอีกด้านหนึ่งทำให้อ่อนค่า"นักบริหารเงินกล่าว
ความเคลื่อนไหวของสกุลเงินหลักต่างประเทศเช้านี้ เงินเยนอ่อนค่ามาอยู่ที่ระดับ 91.80/83 เยน/ดอลลาร์ ส่วนเงินยูโรเช้านี้เปิดที่ระดับ 1.3464/3468 ดอลลาร์/ยูโร
สำหรับปัจจัยสำคัญที่ยังต้องติดตามในวันนี้ คือ ปัจจัยในประเทศ ที่กลุ่มเสื้อแดงจะไปธนาคารกรุงเทพ สำนักงานใหญ่สีลม และติดตามตลาดหุ้นจะตอบสนองการชุมนุมของกลุ่มเสื้อแดงมากน้อยแค่ไหน ส่วนปัจจัยต่างประเทศให้ติดตามการเคลื่อนไหวของเงินดอลลาร์และเงินสกุลในภูมิภาค
นอกจากนี้ คืนนี้กระทรวงแรงงานสหรัฐจะเปิดเผยดัชนีราคาผู้บริโภค (CPI) เดือนม.ค.ซึ่งเป็นตัวเลขที่ค่อนข้างสำคัญ ที่เหลือก็เป็นตัวเลขเศรษฐกิจของทางฝั่งยุโรป
ทั้งนี้ คาดว่าวันนี้เงินบาทน่าจะเคลื่อนไหวอยู่ในกรอบระหว่าง 33.17-33.30 บาท/ดอลลาร์